40. ΑΠΟΦΑΣΙΣ ΔΙΑΡΚΟΥΣ ΙΕΡΑΣ ΣΥΝΟΔΟΥ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ Αριθ.5164 της 14/19 Δεκ. 1977 (ΦΕΚ Β΄ 1301) Περί ορισμού της διαδικασίας του διορισμού των νέων εκκλησιαστικών Συμβουλίων των Ιερών Ενοριακών Ναών. Η Διαρκής Ιερά Σύνοδος της Εκκλησίας της Ελλάδος, έχουσα υπ' όψει: α)Την κατά την 31.12.1977 λήξιν της θητείας των δυνάμει της υπ' αριθ. 4962/4864/Εγκ. 2051/15.10.1974 Συνοδικής Εγκυκλίου διορισθέντων Εκκλησιαστικών Συμβουλίων. β)Τας διατάξεις της παραγρ. 1 εδ. δ΄και της παραγρ. 2 του άρθρου του Νόμου 590/1977. γ)Τα άχρι τούδε παγίως ισχύοντα σχετικώς προς τα Εκκλησιαστικά συμβούλια, και  δ)Την από 2.12.1977 απόφασιν Αυτής, αποφασίζει: Ορίζει ως έπεται την διαδικασίαν του διορισμού των νέων εκκλησιαστικών Συμβουλίων των Ιερών Ενοριακών Ναών, τα οποία δέον όπως απαρτίζωνται: α)Εκ του Εφημερίου του Ι. Ναού ως Προέδρου, ένθα δε υπηρετούσι περισσότεροι του ενός Ιερείς προεδρεύει ο διοριζόμενος υπό του οικείου Μητροπολίτου κατά το άρθρον 37, παρ. 8 του Ν. 590/1977. β)Εκ τεσσάρων μελών μετ' ισαρίθμων αναπληρωματικών διοριζομένων υπό του Μητροπολιτικού Συμβουλίου τη προτάσει του οικείου Μητροπολίτου. γ)Τα τακτικά ως και τα αναπληρωματικά μέλη των Εκκλησιαστικών Συμβουλίων λαμβάνονται εκ του κατά το πρώτον 10ήμερον του μηνός Ιανουαρίου εκάστου έτους συντασσομένου υπό του Εκκλησιαστικού Συμβουλίου καταλόγου των ενοριτών, εφαρμοζομένων εκ προκειμένου κατά τα λοιπά των διατάξεων των παρ. 2 και 3 του άρθρου 14 του Α.Ν. 1369/1938 (ΦΕΚ 317 τ. Α΄) ως και των διατάξεων του Ν.Δ. 586/1941. Προς διευκόλυνσιν της επιλογής δύναται να υποβληθή τω Μητρ. Συμβουλίω υπό του αρμοδίου Προέδρου Εφημερίου πίναξ (εκ του ως είρηται Καταλόγου) περιλαμβάνων ενδεικτικώς διπλάσιον τουλάχιστον αριθμόν προσώπων. δ)Η θητεία των ούτω διοριζομένων μελών των Εκκλησιαστικών Συμβουλίων ορίζεται τριετής δυναμένη να ανανεωθή εν συνόλω ή μεμονωμένως και ε)Κατά την πρώτην εφαρμογήν της παρούσης Πράξεως ισχύει ο ήδη υπάρχων κεκυρωμένος Κατάλογος ενοριτών εκάστης Ενορίας. Η παρούσα δημοσιευθήτω δια της Εφημερίδος της Κυβερνήσεως.  (Αντί για τη σελ.91(β)  Σελ.91(γ) Τεύχος 703 – Σελ. 81 Ενοριακοί Ναοί και Εφημέριοι 33.Β.α.39-40 